钦定古今图书集成/明伦汇编/氏族典/第149卷 > 孙孟和
## 钦定古今图书集成/明伦汇编/氏族典/第149卷 > 孙孟和

按《商河县志》：“孟和由进士知广平，调滑县。流贼掠境，
攻围七昼夜，孟和以死拒之，且战且守，斩获甚众。升
监察御史，风采凝峻，人不敢干以私。巡按山西，有破
敌功。驾幸大同，召至前曰：‘尔御史好官’。有锦衣银牌
带袱之赐。宸濠之变，从征纪功，多所建白。武庙升遐，
首上疏劾太监张永及安边伯朱泰等，中外无不惮”
之。终真定府知府，致仕。